Džejs Baumīsters

Džejs Daniels Baumīsters (; dzimis  Edmontonā, Albertas provincē, Kanādā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks, neformālā Trīs zeltu kluba biedrs. Pašlaik (2019) pārstāv NHL klubu Sentluisas "Blues".

 Spēlētāja karjera 
2002. gada NHL draftā viņu Floridas "Panthers" izraudzījās ar kopējo 3. kārtas numuru. Debijas sezonā NHL viņš tika iekļauts simboliskajā debitantu izlasē. "Panthers" sastāvā aizvadīja septiņas sezonas. 2007.—08. un 2008.—09. gada sezonas noslēdza ar augstāko vidējo spēles laiku visā līgā. 2009. gadā tika aizmainīts uz Kalgari "Flames".

 Baumīsters aizvadīja 486. NHL spēli pēc kārtas, tādējādi pārspējot Kārli Skrastiņu un uzstādot jaunu līgas rekordu kā visvairāk spēles pēc kārtas aizvadījušais aizsargs. Viņa sērija ilga līdz pat 2014. gada novembrim, kad Baumīsters bija aizvadījis 737 spēles pēc kārtas. Viņam nācās izlaist spēli ķermeņa lejasdaļas traumas dēļ. Baumīsters sasniedza piekto garāko spēļu sēriju NHL vēsturē.

2012.—13. gada sezonā tika aizmainīts uz Sentluisas "Blues" rindām. 2019. gadā kopā ar Sentluisas "Blues" izcīnīja Stenlija kausu. Tādā veidā Baumīsters kļuva par 29. hokejistu, kas kļuvis par neformālā Trīs zeltu kluba biedru.

Kanādas hokeja izlases rindās kļuvis par 2014. gada olimpisko čempionu. Izlases sastāvā viņš debitēja 2003. gadā un pirmajos divos Pasaules čempionātos izcīnīja zelta medaļu, vēl 2008. gadā Kanādā ar izlasi ieņēma 2. vietu. Tāpat triumfējis 2004. gada Kanādas kausa izcīņā. Piedalījies arī 2006. gada ziemas olimpiskajās spēlēs. Kanādas izlases sastāvā ir spēlējis trijos Pasaules čempionātos junioriem (2000—2002), kuros izcīnījis sudraba un divas bronzas medaļas.

 Atsauces 

 Ārējās saites 

Kategorija:1983. gadā dzimušie
Kategorija:Kanādas hokejisti
Kategorija:Floridas "Panthers" spēlētāji
Kategorija:Kalgari "Flames" spēlētāji
Kategorija:Sentluisas "Blues" spēlētāji
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Olimpiskie zelta medaļnieki hokejā
Kategorija:Kanādas olimpiskie zelta medaļnieki
Kategorija:NHL drafta pirmās kārtas izvēles
Kategorija:Stenlija kausa ieguvēji
Kategorija:Edmontonā dzimušie
Kategorija:2014. gada ziemas olimpisko spēļu medaļnieki